ഏരിസ് പ്ലക്സ് തിയറ്റര് അടച്ചുപൂട്ടുന്നതായി തിയറ്റര് ഉടമ ഏരിസ് പ്ലക്സ് തിയറ്റര് അടച്ചുപൂട്ടുന്നതായി തിയറ്റര് ഉടമ സോഹന് റോയ്. അടച്ചു പൂട്ടല് പ്രൊഡ്യൂസേഴ്സ് അസോസിയേഷന്റെ നടപടിയെത്തുടര്ന്നാണ്. ഏരിസ് പ്ലക്സിന് മലയാള സിനിമകള് പ്രദര്ശിപ്പിക്കാന് ഇനി മുതല് കഴിയില്ലെന്നും ഇംഗ്ലീഷ് സിനിമകള് മാത്രം പ്രദര്ശിപ്പിച്ചാല് മതിയെന്നും പ്രൊഡ്യൂസേഴ്സ് അസോസിയേഷന് കഴിഞ്ഞ ദിവസം കത്ത് നല്കിയിരുന്നു. ഇത്രയും വലിയ തിയറ്റര് മുന്നോട്ട് കൊണ്ട് പോകുവാന് ഇംഗ്ലീഷ് സിനിമകള് കൊണ്ട് മാത്രം കഴിയില്ലെന്ന് ഉടമ വ്യക്തമാക്കി. നിലവില് തന്നെ വലിയ നഷ്ടത്തിലാണ് തിയറ്റര് മുന്നോട്ട് പോകുന്നത്. ഈ സാഹചര്യത്തില് ഇംഗ്ലീഷ് സിനിമകള് മാത്രം പ്രദര്ശിപ്പിച്ചാല് കൂടുതല് നഷ്ടത്തിലേക്ക് പോകും. ആയതിനാലാണ് തിയറ്റര് അടച്ചുപൂട്ടുന്നതെന്ന് ഉടമ പറയുന്നു. പ്രൊഡ്യൂസേഴ്സ് അസോസിയേഷന് ഒരു അറിയിപ്പും നല്കാതെയാണ് ഇത്തരം നടപടിയെടുത്തതെന്നും അസോസിയേഷന് താലിബാനിസം നടപ്പാക്കുന്നുവെന്നും തിയറ്റര് ഉടമ സോഹന് റോയ് പ്രതികരിച്ചു.The post ഏരിസ് പ്ലക്സ് തിയറ്റര് അടച്ചുപൂട്ടുന്നതായി തിയറ്റര് ഉടമ first appeared on MalayalamExpressOnline.